เรื่องร้องเรียน: เท่าที่ดิฉันได้ข้อมูลมาคือจะมีการพัฒนาคลองตรงนี้ซึ่งจะมีแคมป์คนงานต่างด้าว ประมาณ 20-30 คน อาศัยอยู่บนคลอง 7-8 เดือน ซึ่งตั้งอยู่หน้าบ้านของดิฉัน อย่างไรก็ตาม  1. ไม่มีการแจ้ง ประกาศ ให้ประชาชนในพื้นที่รับทราบ ว่าจะทำอะไร ดำเนินการอย่างไร และ ระยะเวลาในการทำงาน ทางผู้รับเหมาแจ้งว่าเพราะวันหยุดยาว ซึ่งโปรเจ็คหนึ่งจะเกิดขึ้นแค่ หก วันที่เป็นวันหยุดยาวเท่านั้นหรือคะ   2. แสงสว่างถนนเส้นนี้มืดสนิด มาหลายปี และได้แจ้ง traffy fondue ไปคั้งแต่ มค ผ่านมา 8 เดือน ยังไม่ได้รับการปรับปรุงใดใด และ ต้นไม้ทึบใหญ่มาก  3. มาตรการดูแลความปลอดภัยบ้านเรือน ทรัพย์สิน และ ประชาชน 24 ชม ใน ระยะที่มีแคมป์คนงานตั้งอยู่ตลอดเวลา คืออย่างไรคะ  4. การป้องการฝุ่น สิ่งของ มลภาวะต่างๆระหว่างการทำงาน คืออย่างไรคะ แม้ขณะนี้ที่คนงานทำงานก็มีการสูบบุหรี่ ควันก็เข้าบ้าน เศษไม้เศษอะไรต่ออะไรซึ่งอาจจะเป็นตะปูก็ตกอยู่ที่พื้นถนน รถเหยียบไปอาจจะเกิดยางซึมรั่ว
การดำเนินการของเจ้าหน้าที่: ผู้รับจ้างได้ดำเนินการรื้อย้ายแคมป์คนงานตามที่ร้องเรียนเสร็จเรียบร้อยแล้ว ทั้งนี้ ในวันที่ 4 สิงหาคม 2566 สำนักการระบายน้ำ สำนักงานเขตดุสิต บริษัทฯผู้รับจ้าง และตัวแทนชุมชน ได้ร่วมกันหารือเพื่อหาแนวทางที่ให้การดำเนินงานก่อสร้างปรับปรุงเขื่อนคูน้ำองครักษ์สามารถดำเนินการได้ และมีผลกระทบต่อประชาชนในชุมชนที่พักอาศัยอยู่บริเวณดังกล่าวให้น้อยที่สุด ......สำนักการระบาย ขออภัยในความไม่สะดวก
ความเห็นของผู้แจ้ง: ขอบคุณที่เข้ามาคุยกันนะคะ ขอให้การพัฒนาคลองในครั้งนี้เป็นประโยชน์กับทุกคนทุกฝ่ายค่ะ
พื้นที่: แขวงถนนนครไชยศรี เขตดุสิต กรุงเทพมหานคร